નિકોલ પોલીસને બાતમી મળી હતી કે, અગાઉ દારૂના ગુનામાં પકડાયેલા રાજુ ઉર્ફે ગેડી સિંધી અને દેવેન્દ્ર ઉર્ફે રામફૂલસિંહ પરિહાર ભેગા મળીને મોટા પાયે વિદેશી દારૂનો જથ્થો બહારથી હેરાફેરી કરી ખેતરોમાં ઉતારી દારૂનો વેપાર કરે છે, જેથી પોલીસે તેની શોધખોળ ચાલુ કરી હતી, ત્યારે નિકોલ પોલીસને બીજી બાતમી મળી હતી કે, શ્રીજી રેસિડન્સીના પાછળ ક્રિશ ફાર્મની બાજુમાં ખેતરમાં ખાખી તેમજ સફેદ કલરના બોક્સમાં દારૂની બોટલો ભરેલી છે, જેથી પોલીસે તે જગ્યાએ પહોંચીને દરોડો પાડ્યો હતો, દરોડામાં પોલીસને 4128 અલગ અલગ કંપનીની દારૂની બોટલ મળી હતી, જેને પોલીસે કબજે કરીને દારૂનો જથ્થો કોનો છે તેની તપાસ હાથ ધરી છે.